MEGÁLLAPODÁS
Helyi közbiztonságot érintő feladatok ellátására
Amely létrejött egyrészről
Halásztelek Város Önkormányzata
székhely: 2314 Halásztelek, Kastély park 1.
adószám: 15730930-2-13
számlaszám: 10400195-49575251-49551006
képviseli: Szabó Tibor polgármester (a továbbiakban: Önkormányzat)
másrészről a

Pest Vármegyei Rendőr-Főkapitányság
székhely: 1139 Budapest, Teve utca 4-6. 
adószám: 157220120-2-51
számlaszám: MÁK 10023002-01451478
képviseli: Dr. Nagy László r. dandártábornok, rendőrségi főtanácsos, vármegyei rendőrfőkapitány (a továbbiakban: Pest VMRFK)
(a továbbiakban együtt: Felek) között az alulírott helyen és napon az alábbiakban részletezett feltételek mellett.
Felek a jelen megállapodást közszolgáltatási feladat ellátására a Rendőrségről szóló 1994. évi XXXIV. törvény (a továbbiakban: Rtv.) 9. § (1) bekezdésében és Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglaltak alapján kötik, figyelemmel a belügyminiszter irányítása alatt álló egyes rendvédelmi szervek és oktatási intézmények részére felajánlott adományok elfogadásának rendjéről szóló szabályzat kiadásáról szóló 26/2010. (XII. 29.) BM utasítás rendelkezéseire annak érdekében, hogy Halásztelek Város közrendje és közbiztonsága javuljon, valamint az ehhez szükséges személyi és technikai feltételek biztosítása céljából.

I. A támogatás összege, a támogatott tevékenység megnevezése, a támogatás módja, a támogatás felhasználása
1. Az Önkormányzat kijelenti, hogy fontosnak tartja Halásztelek város közbiztonságát, ezért a 5/2023 (I.18) számú Képviselő-testületi határozatában úgy döntött, hogy a Pest VMRFK részére a közterületek és nyilvános helyek megerősített rendőri ellenőrzését szolgáló közbiztonsági tevékenység túlszolgálatának díjazására, elsősorban a lakótelepek, családi házas övezetek, gazdasági területek, valamint az oktatási/nevelési intézmények környékén a közbiztonság erősítésére állandó rendőri jelenlét biztosítása során szükségessé váló túlszolgálat finanszírozására bruttó 1.000.000,- Ft, azaz egymillió forint összegű támogatást biztosít a jelen megállapodásban meghatározottak szerint. 
Célzottan a Pest VMRFK Szigetszentmiklósi Rendőrkapitányság (a továbbiakban: Szigetszentmiklósi Rendőrkapitányság) személyi állományába tartozó állomány túlszolgálatának díjazására az alábbi rendőrségi feladatok ellátásával összegfüggésben:
a) Halásztelek Város közterületeinek és nyilvános helyeinek megerősített rendőri ellenőrzését szolgáló közbiztonsági tevékenység;
b)  HalásztelekVáros gyakran látogatott helyeinek rendszeresen visszatérő ellenőrzése;
c) az oktatási/nevelési intézmények környéke biztonságának erősítése;
d) az Önkormányzat által szervezett városi rendezvényeken rendőri jelenlét biztosítása;



2. Az Önkormányzat tudomásul veszi, hogy a Pest VMRFK a jelen megállapodásban szereplő vállalásait a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény (továbbiakban Hszt.) 140.§ (6) bekezdésében teljesített túlszolgálatok kivételével a 139. § (2) bekezdésében foglalt korlátozás figyelembevételével teljesíti, amely úgy rendelkezik, hogy a szolgálati érdekből elrendelhető túlszolgálat maximális időtartamát úgy kell meghatározni, hogy a heti szolgálatteljesítési idő és a túlszolgálat együttesen nem haladhatja meg a munkaidő-szervezés egyes szempontjairól szóló 2003. november 4-i 2003/88/EK európai parlamenti és tanácsi irányelv 6. cikk b) pontjában meghatározott heti időtartamot, a 134. § (2) bekezdése szerinti időkeret alkalmazása esetén négyhavi átlagban nem haladhatja meg az irányelvben meghatározott heti időtartamot. Erre tekintettel a Pest MRFK a rendőri szolgálatellátás sérelme nélkül, a megerősített rendőri jelenlét teljesítése érdekében a túlszolgálatot ténylegesen végrehajtó személy részére túlszolgálat elrendelését illetve teljesítésének lehetővé tételét vállalja. 

[bookmark: bookmark3]
II. A Pest VMRFK kötelezettségei a Pest VMRFK Szigetszentmiklósi Rendőrkapitánysága közreműködésével
1. A Pest VMRFK a juttatást elfogadja, és kötelezettséget vállal arra, hogy a közbiztonsági tevékenység túlszolgálat keretében történő díjazására, illetve a közterhek fedezetére rendelkezésre bocsátott összeget elkülönítve kezeli, és azt Halásztelek városban teljesített, az állományilletékes parancsnok által elrendelt illetve az állomány által teljesített és igazolt túlszolgálat kifizetésére használja fel az I/1-I/2. pontban meghatározottak szerint, kivéve a más egység bevonásával indokolatlan késedelmet generáló, közigazgatási határon kívül szükségessé váló, életet, testi épséget, vagyonbiztonságot veszélyeztető esetekben foganatosított rendőri intézkedéseket.

2. Az I/1. pont a)-d) alpontjaiban meghatározott rendőrségi feladatokat a Szigetszentmiklósi Rendőrkapitányság állománya önállóan, illetve a polgárőrséggel vagy a közterületfelügyelőkkel közösen látja el. A polgárőrséggel történő feladatellátás rendjét külön együttműködési megállapodás tartalmazza. A közterület-felügyelőkkel történő közös feladatellátás rendjét előzetesen a Szigetszentmiklósi Rendőrkapitányság erre a célra kijelölt vezetője egyezteti az Önkormányzat Jegyzőjével, illetőleg a Jegyző által a célra kijelölt munkatársával. 

3. A Pest VMRFK kötelezettséget vállal arra, hogy a Szigetszentmiklósi Rendőrkapitányság által megküldött adatszolgáltatás alapján a támogatási összeg felhasználásáról számvitelileg elkülönített nyilvántartást vezet. A jelen megállapodás szerinti felhasználásáról a Szigetszentmiklósi Rendőrkapitányság 2024. január 31. napjáig az államháztartásról szóló 2011. évi CXCV. törvény (a továbbiakban: Áht.) illetve az államháztartásról szóló törvény végrehajtásáról rendelkező 368/2011. (XII. 31.) Korm. rendelet (a továbbiakban: Ávr.) szerinti – bizonylatokkal és elkülönített nyilvántartással alátámasztott – beszámolót nyújt be az Önkormányzat részére.

4. A szakmai és pénzügyi beszámolót szöveges indokolással, pénzügyileg rendezett, a feladatellátáshoz kapcsolódó bizonylatok és egyéb dokumentáció hiteles másolatával kell benyújtani az Önkormányzat részére.

5. [bookmark: bookmark4]A Szigetszentmiklósi Rendőrkapitányság az Önkormányzat részére a 2023. január 1. és 2023. december 31. napja közötti túlszolgálat során teljesített óraszámokról, jelen megállapodás hatályba lépését követően minden következő hónap 10-ig napjáig elszámolást küld.


III. Az Önkormányzat kötelezettségei
1. Az Önkormányzat vállalja, hogy a közbiztonsági tevékenység során szükségessé váló túlszolgálatot a III./2. pontban foglaltak szerint finanszírozza.
2. Az Önkormányzat az állományilletékes parancsnok által elrendelt illetve az állomány által teljesített és igazolt túlszolgálat finanszírozására a jelen megállapodás II/6. pontjában jelzett időszakra vonatkozóan (a kifizetőt terhelő járulékokat is tartalmazó) bruttó 1.000.000,-Ft, azaz egymillió forint keretösszegű támogatást nyújt. A támogatási összegből a jelen megállapodás II/6. pontja szerinti elszámolásnak megfelelő első havi összeget a jelen megállapodás aláírását követő 8 napon belül, ezt követőn minden hónap 20. napjáig fizeti meg átutalással a Pest VMRFK Magyar Államkincstárnál vezetett 10023002-01451478-00000000 számú számlájára.
Amennyiben a támogatási keretösszeg 2023. december 31-ét megelőzően kimerülne, az Önkormányzat további fedezetet biztosítani nem köteles. 

IV. Ellenőrzés módja
1. Pest VMRFK biztosítani köteles annak feltételeit, hogy Önkormányzat a támogatás felhasználását saját maga, illetve képviselője útján ellenőrizze a jelen megállapodás hatálybalépését követően, a támogatás igénybevétele alatt, a támogatott tevékenység befejezésekor, illetve lezárásakor, valamint a beszámoló elfogadását követő öt évig.
2. Pest VMRFK kötelezettséget vállal arra, hogy az ellenőrzés során az ellenőrzést végzővel együttműködik, ellenőrzési munkáját a megfelelő dokumentumok, számlák, a megvalósítást igazoló okmányok, bizonylatok rendelkezésre bocsátásával segíti.

V. Pest VMRFK nyilatkozatai

A Pest VMRFK — a jelen megállapodás aláírásával — kijelenti, hogy
a)	a jelen megállapodás aláírásakor az illetékes hatóságok felé nincs lejárt köztartozása;
b)	az államháztartás alrendszereiből folyósított támogatásból eredő lejárt tartozása nincs;
c)	megfelel az Áht. 50. § (l) bekezdésében meghatározott követelményeknek;
d)	nem tartozik a közpénzekből nyújtott támogatások átláthatóságáról szóló 2007. évi CLXXXI. törvény 6. §-ában foglalt korlátozás alá és az e törvény szerinti érintettség és összeférhetetlenség nem áll fenn;
e)	hozzájárul ahhoz, hogy az Önkormányzat az Áht. 50. § (l) bekezdés c) pontjában meghatározott feltétel ellenőrzése céljából a költségvetési támogatás folyósításától számított öt évig kezelje az Aht.-ban meghatározott adatokat;
f) a Pest VMRFK kijelenti, hogy az általa képviselt szervezet átlátható szervezetnek minősül, azaz a nemzeti vagyonról szóló 2011. évi CXCVI. törvény 3. § (l) bekezdés 1. pont a) alpont szerinti szervezet.

VI. A jelen megállapodás hatálya, módosítása, megszűnése

1. Jelen megállapodás 2023. január 1. napjától és 2023. december 31. napjáig tartó határozott időtartamra szól.

2. Jelen megállapodás módosítása, kizárólag írásban a Felek közös megegyezésével történhet.

3. Jelen megállapodást bármelyik Fél a másik Félhez intézett írásbeli nyilatkozatával - 30 napos felmondási idővel - a megállapodás tartama alatt bármikor felmondhatja rendes felmondással.

4. A jelen megállapodást bármelyik Fél jogosult rendkívüli felmondással, azonnali hatállyal írásban felmondani, amennyiben a másik Fél a jelen megállapodásban szabályozott valamely kötelezettségét súlyosan megszegi és a szerződésszegést a másik Fél kifejezett írásbeli felszólítása ellenére sem szünteti meg, a felszólítás kézhezvételét követő 15 napon belül.

5. A jelen megállapodás megszüntetése esetén a Felek kötelesek egymással elszámolni, a jelen megállapodás megszüntetését követő 30 napon belül.
6. 

VII. A támogatás jogosulatlan igénybevétele, a szerződéstől történő elállás, annak felmondása esetén alkalmazandó jogkövetkezmények

A Pest VMRFK vállalja, hogy az I/1. pontban meghatározott támogatás jogosulatlan igénybevétele, jogszabálysértő vagy nem rendeltetésszerű felhasználása, továbbá a jelen megállapodástól történő elállás, annak felmondása esetén a jogosulatlanul igénybe vett támogatás összegét az Önkormányzat részére visszafizeti.
VIII. Egyebek

l .	Felek tájékoztatják egymást azokban az esetekben, amikor azt a másik Fél szervezeti működése, vagy feladatellátása szükségessé teszi. Az esetleges jogvitákat előzetesen egyeztetéssel oldják meg.

2. Felek a jelen megállapodás teljesülését, eredményét és tapasztalatait a tárgyév december 31. napjáig áttekintik és írásban értékelik.
3. Az Önkormányzat kijelenti, hogy Magyarországgal szemben köztartozása nem áll fenn. Az Önkormányzat nyilatkozik továbbá arról. hogy hozzájárul nevének és székhelye címének kezeléséhez a jelen megállapodás teljesítése vonatkozásában.
4. Az Önkormányzat hozzájárul ahhoz, hogy a Pest VMRFK a támogatásra vonatkozó adatokat [image: ] név, székhely, támogatás leírása, értéke, felhasználás célja a támogatás elfogadásától számított 8 napon belül a Rendőrség honlapján közzé tegye és annak megismerhetőségét 3 évig biztosítsa.
5. Felek megállapodnak, hogy a jelen megállapodással és annak teljesítésével kapcsolatos vagy az egymásról, különösen egymás működéséről, szervezetéről, tudomásukra jutott, birtokukba került információt a GDPR, valamint az információs önrendelkezési jogról és az információszabadságról szóló 2011. évi CXII. törvény rendelkezéseinek megfelelően kezelik.
6. Felek által nem szabályozott kérdésekben a Polgári Törvénykönyvről szóló 2013. évi V. törvény, a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény, a rendőrség szolgálati szabályzatáról szóló 30/2011. (IX. 22.) BM rendelet, a belügyminiszter irányítása alatt álló egyes rendvédelmi szervek és oktatási intézmények részére felajánlott adományok elfogadásának rendjéről szóló szabályzat kiadásáról szóló 26/2010. (XII. 29.) BM utasítás, és az Rtv. rendelkezései az irányadók.
7. Jelen megállapodás aláírását követően lép hatályba azzal, hogy rendelkezéseit a jelen megállapodás II/6. pontjában meghatározott időszakra kell alkalmazni. Felek a jelen megállapodást - amely 5 számozott oldalból és 6 egymással megegyező eredeti példányban készült - elolvasás után, mint akaratukkal mindenben egyezőt, jóváhagyólag írják alá.
Budapest, 2023. ……………………….			Halásztelek, 2023. ……………….



……………………………………………			…………………………………………
Dr. Nagy László r. dandártábornok					Szabó Tibor
            rendőrségi főtanácsos						polgármester
Pest Vármegyei Rendőr-főkapitányság			Halásztelek Város Önkormányzata
	              rendőrfőkapitány
	
	
	



Előzetes jogi ellenőrzés:					Törvényességi szempontból ellenjegyzem:


………………………………..				…………………………………………
									     Dr. Mészáros Zoltán
										     jegyző


Pénzügyi ellenjegyzés:					Pénzügyileg ellenjegyzem:


………………………………..				………………………………
								     Bohánné Harcsa Anita
								     Pénzügyi irodavezető

Kapják: 
1. pld. Pest VMRFK Hivatal
2. pld. Pest VMRFK Szigetszentmiklósi Rendőrkapitányság
3. pld. Pest VMRFK Gazdasági Igazgatóság 
4-6. pld. Önkormányzat

